Kambja Valla Sõnumid

Tartu rattamatkade sarja 12. hooaeg „Lillede lummus“
2026-04-13 - 2026-09-21 | Kambja vald, Tartumaa
Aprilli keskel algab populaarse matkasarja kaheteistkümnes hooaeg, mis viib osalejad ilutaimede ja lillede mitmekesisesse ning mõneti müstilisse maailma. Fookuses on taimeilu erinevad tahud – värvid, lõhnad ja vormid, aga ka lillede ökoloogiline, kultuuriline ja majanduslik tähendus.
Matkade sihtkohtadeks on Tartu lähiümbruse taimeaiandid, taimetalud, puukoolid ja iluaedad. Hooaja jooksul avatakse kokku 12 sihtkohta, mis pakuvad avastamisrõõmu kogu suve vältel. Tänu lühikestele vahemaadele sobib sari hästi ka rattaga läbimiseks.
Osalema on oodatud igas vanuses huvilised. Rattamatk on jõukohane, paindlik ja perekeskne liikumisviis, mida saab nautida nii üksi kui ka seltskonnaga. Teekonda alustatakse endale sobival ajal ja päeval, valides ise marsruudi ja tempo.
Osalemine on tasuta.
Iga sihtkoht on avatud kahe nädala jooksul ning matkad toimuvad hooaja vältel kaks korda kuus, võimaldades valida endale sobiva aja külastuseks.
Aktiivsematele osalejatele on ette nähtud auhinnad. Peaauhinnaks on jalgratas, mille loosis osalemiseks tuleb külastada vähemalt kaheksat matkapunkti. Lisaks loositakse väiksemaid auhindu nii iga matka osalejate vahel kui hooaja lõpus nende vahel, kes on osa võtnud vähemalt kuuest matkast. Kooliõpilastele loositakse igal matkal välja kaks Kommipommi kommipakki.
Tähelepanu: uuel hooajal järelmatkamist ei toimu. Iga sihtkoht on külastamiseks avatud kahe nädala jooksul, mis annab piisava paindlikkuse sobiva aja leidmiseks. Erandeid tehakse üksnes põhjendatud juhtudel koos tõendusmaterjaliga.
REGISTREERU
Tartu rattamatkad 2026, rattamatk, rattaga matkamine, matkasari, rattamatkasari, rattasõit, jalgratas

Tartumaa jooksu- ja kõnnisari „Jookse terviseks!“
2026-04-15 - 2026-10-11 | Kambja vald, Tartumaa

Loovteraapia
2026-05-26 13:00 - 14:15 (Europe/Tallinn) | Ülenurme pere- ja noortekeskus, Pargi 7, Ülenurme, Kambja vald, Tartumaa, 61714, Eesti
Head lapsevanemad
MTÜ Õnnemaa Ülenurme pere- ja noortekeskusel on riikliku huvitegevuse toetuse raames võimalik rahastada üks loovteraapia huviring, milles osalemine on lastele tasuta. Ring on mõeldud 7–8-aastastele lastele (kuni 6 osalejat) ning toimub teisipäeviti kell 13.00–14.15 ajavahemikul 17.02–30.04.
Vanemate soovi korral on võimalik avada ka teine huviring 8–10-aastastele lastele, mis oleks tasuline ja toimuks neljapäeviti kell 15.00–16.15 perioodil 19.02–30.04. Huviringi osalustasu sõltub osalejate arvust.
Tunde ei toimu koolivaheaegadel.
Õpime tundeid ja suhtlemist loovtegevuste kaudu
Tundides õpivad lapsed märkama, nimetama ja väljendama oma tundeid ning harjutavad igapäevaseid sotsiaalseid oskusi, nagu kuulamine, oma mõtete jagamine, koostöö ja probleemide rahumeelne lahendamine.
Loovtegevuste (joonistamine, maalimine, mängulised harjutused) kaudu saavad lapsed turvalises ja toetavas keskkonnas katsetada eneseväljendust ja suhtlemist. Tegevused aitavad arendada tundesõnavara, eneseregulatsiooni ja empaatiat ning toetavad lapse toimetulekut nii klassiruumis kui ka suhetes eakaaslastega.
Registreerimine: ivimark15@gmail.com

Dokfilm „Õnn on elada me maal“
2026-05-27 18:00 - 19:26 | Reola kultuurimaja, Valge tee 1, Uhti küla, Kambja vald, Tartumaa, 61712
Eesti, 2026
Filmiõhtu: Velikije Luki – punk, vastuhakk ja absurdi piir
1980. aastate Nõukogude Liidus lubatakse peatset kommunistlikku paradiisi, kuid tegelikkus on sootuks teine: puudus, ideoloogiline surve ja pidev hirm. Selle keskel sünnib 1982. aasta sügisel Pääsküla garaažis punkbänd Velikije Luki – kamp noori, kes otsustab trotsida süsteemi oma muusika ja hoiakuga.
Film jälgib bändi teekonda läbi repressioonide ja keeldude, kus lavale jõudmine ei ole kunagi iseenesestmõistetav. Vahistamised, surve ja absurdsed olukorrad põimuvad ootamatute juhuste ning ajastu pöörase energiaga. Tulemuseks on lugu, kus mäss, huumor ja juhuslikkus viivad sündmusteni, mis peegeldavad suure süsteemi lagunemist.
Velikije Luki on režissöör Indrek Spungin pöörane dokumentaalfilm, mis avab legendaarse bändi loo kogu selle eheduses – korraga nii naljaka, valusa kui ka uskumatuna. See on pilguheit ajastusse, kus absurdsus ja tegelikkus käisid käsikäes ning kus väikestel tegudel võis olla suur mõju.
Film pakub äratundmist, naeru ja mõtteainet – meenutades, kui kummaline ja samas väga päris see aeg oli.
Tootja: Menufilmid
Piletid (6 €, soodus 5 €) müügil kohapeal (ka kaardimakse võimalus).

Kevadine seiklus looduses – metsalaager FOX-3 noortele!
2026-05-30 - 2026-06-01 | Kambja vald, Tartumaa
Sel kevadel toimub taas metsalaager FOX-3, mis on suunatud 12–17-aastastele noortele, kes soovivad astuda eemale igapäevasest nutimaailmast ning kogeda päriselt looduses olemist.
Laagrit juhendavad kogenud kaitseliitlased, naiskodukaitsjad, noored kotkad, kodutütred ning noorsootöötajad. Nende eesmärk on pakkuda noortele praktilisi teadmisi ja oskusi, innustada loodust avastama ning luua keskkond, kus sünnivad meeldejäävad kogemused.
FOX-3 metsalaager toimub Valgamaal Soontaga RMK alal. Programmis on mitmekesised tegevused:

jaotelkide püstitamine ja ööbimine telkides
metsas ellujäämise põhioskused: tule tegemine, sooja hoidmine ja toidu valmistamine
ühistegevused, mis arendavad koostööoskust ja iseseisvust

Õhtud mööduvad lõkke ääres, kus jagatakse muljeid, suheldakse ning leitakse uusi sõpru.
Osalemiseks on vajalik eelnev registreerimine, kuna kohtade arv on piiratud.
Kohtume metsas!
REGISTRRERU

Kambja valla perepäev
2026-05-30 10:00 - 15:00 | Kambja kultuurikeskus, Kesk 12, Kambja, Kambja vald, Tartumaa, 62034
Tegevust jagub nii suurtele kui ka väikestele!
Kell 12.00 Esineb Lolala (esinevad kahe tantsuga Kambja lasteaia lapsed)
Kell 13.00 Esineb Marek Sadam ja Mikk Saar
Kava täieneb
Tasuta

Loominguline töötuba: tekstiil ja loovkampsiku idee
2026-05-31 11:00 - 13:00 | Reola kultuurimaja, Valge tee 1, Uhti küla, Kambja vald, Tartumaa, 61712
Tekstiilile joonistamine hobi- ja igapäevaste vahenditega ning tasaarengu ja loovkampsiku filosoofia
Töötoas ühendatakse mõtestatud lähenemine ja praktiline katsetamine. Lühidalt tutvustatakse tasaarengu ideid ning loovkampsiku filosoofiat – kuidas tarbida teadlikumalt, väärtustada olemasolevat ja anda esemetele uus elu.
Praktilises osas õpitakse kujundi ülekandmist puuvillasele kangale ning tekstiilesemete kaunistamist lihtsate vahenditega. Tutvutakse hobi-kangamarkerite ja -värvidega ning katsetatakse erinevaid tehnikaid.
Töötoas:

saad ülevaate tasaarengust ja loovast taaskasutusest
õpid kujutise ülekandmise ja kangale joonistamise põhitõdesid
proovid erinevaid kangamarkereid ja -värve
kaunistad enda valitud tekstiileseme

Kaasa võib võtta riidest koti või muu eseme, mille puuvillasisaldus on vähemalt 80%. Kohapeal on olemas vajalikud vahendid ning proovilapid harjutamiseks. Võimalusel võib kaasa võtta ka permanentmarkereid, vildikaid ja pastakaid.
NB! Kohtade arv on piiratud. Osalemiseks on vajalik eelnev registreerimine: aive.vahejoe@kambja.ee
Tule avastama, kuidas lihtsate vahenditega luua midagi isikupärast ning anda vanadele esemetele uus stiil ja tähendus!
Osalustasu: 15 €
